钦定古今图书集成/明伦汇编/氏族典/第360卷 > 林宗载
## 钦定古今图书集成/明伦汇编/氏族典/第360卷 > 林宗载

按《同安县志》：“宗载，字允坤，号亨万。万历丙辰进士。初
令浮梁，察奸釐弊，人服其精明。以治行入为兵科给
事中，历户、刑左右，进户科都给事中。时边费无度，请
因饷核兵，因兵核官，侃侃切中时弊。进太仆卿，摄太
常事。怀宗即位，祭告郊庙陵寝诸大典，皆宗载秩之。
陞太常寺卿，乞终养归。”